**Депутат – «Нұр Отан» партиясы Фракциясының мүшесі Ж.Омарбекова Астана қаласының Паралимпиада дайындық орталығында болды**

 7 ақпан күні «Кедергісіз келешек – Будущее без барьеров» партиялық жобасы шеңберінде депутат – парламенттік фракция мүшесі Ж.Омарбекова Астана қаласының Паралимпиада дайындық орталығының ұжымымен және спортшыларымен кездесті. Орталық өткен жылдың шілде айында ашылған.

 «Туған жер» арнайы жобасын іске асыру аясында Халықаралық деңгейдегі Паралимпиада дайындық орталығы ТМД-да өзінің стилі бойынша алғашқы паралимпиадалық спортшыларына арналған халықаралық стандарттарға сай жасалған ғимарат болып табылады. Кешен барлық заманауи арнайы тренажерлармен жабдықталған. Объектінің ауданы 4000 шаршы метрді құрайды.

 Кездесу барысында мүмкіндіктері шектеулі азаматтарға қолдау көрсету, оларға арналған «Инватакси» қызметтерінің қолжетімділігі мен қамтамасыз етілуіне, соның ішінде арнайы қалалық логистикалық инфрақұрылымды дамытуға қатысты, Паралимпиадалық дайындық орталығының қызметі туралы басқа да мәселелер талқыланды.

Бұдан басқа, Л.Гумилев атындағы Еуразия ұлттық университетінің дене шынықтыру және спорт факультетінің базасында «Спорттық доктор» және «Спорттық психология» салаларындағы академиялық бағдарламаны пысықтау, сондай-ақ Паралимпиадалық дайындық орталығында инклюзивтік спорт түрлерін құру бойынша ұсыныстар енгізілді.